CELEX: 32018L0217
Language: el
Date: 2018-01-31 00:00:00
Title: Οδηγία (EE) 2018/217 της Επιτροπής, της 31ης Ιανουαρίου 2018, για την τροποποίηση της οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου σχετικά με τις εσωτερικές μεταφορές επικίνδυνων εμπορευμάτων, για την προσαρμογή του τμήματος I.1 του παραρτήματος I στην επιστημονική και τεχνική πρόοδο

15.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 42/52
            
         ΟΔΗΓΊΑ (EE) 2018/217 ΤΗΣ ΕΠΙΤΡΟΠΉΣ
   της 31ης Ιανουαρίου 2018
   για την τροποποίηση της οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου σχετικά με τις εσωτερικές μεταφορές επικίνδυνων εμπορευμάτων, για την προσαρμογή του τμήματος I.1 του παραρτήματος I στην επιστημονική και τεχνική πρόοδο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων (1), και ιδίως το άρθρο 8 παράγραφος 1,
   Εκτιμώντας τα ακόλουθα:
   
               (1)
            
            
               Το τμήμα I.1 του παραρτήματος I της οδηγίας 2008/68/ΕΚ παραπέμπει σε διατάξεις της διεθνούς συμφωνίας σχετικά με τις οδικές μεταφορές επικίνδυνων εμπορευμάτων, όπως ορίζονται στο άρθρο 2 της εν λόγω οδηγίας.
            
         
               (2)
            
            
               Οι διατάξεις της διεθνούς συμφωνίας πρέπει να επικαιροποιούνται τακτικά σύμφωνα με το άρθρο 14 της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων (ADR). Η τελευταία τροποποιημένη έκδοση της διεθνούς συμφωνίας θα αρχίσει να ισχύει από τις 3 Ιανουαρίου 2018.
            
         
               (3)
            
            
               Συνεπώς, το τμήμα I.1 του παραρτήματος I της οδηγίας 2008/68/ΕΚ θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τις μεταφορές επικίνδυνων εμπορευμάτων,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο παράρτημα I της οδηγίας 2008/68/ΕΚ, το τμήμα I.1 αντικαθίσταται από το ακόλουθο κείμενο:
   
      «I.1   ADR
      Στα παραρτήματα Α και Β της ADR, όπως θα εφαρμόζονται από τις 3 Ιανουαρίου 2018, ο όρος “αντισυμβαλλόμενο μέρος” αντικαθίσταται από τον όρο “κράτος μέλος”, αναλόγως.».
   
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 3 Ιουλίου 2018. Κοινοποιούν αμέσως στην Επιτροπή το κείμενο των εν λόγω διατάξεων.
   Οι διατάξεις αυτές, όταν θεσπίζονται από τα κράτη μέλη, περιέχουν παραπομπή στην παρούσα οδηγία ή συνοδεύονται κατά την επίσημη δημοσίευσή τους από σχετική παραπομπή. Τα κράτη μέλη προσδιορίζουν τον τρόπο παραπομπής.
   2.   Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 31 Ιανουαρίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 260 της 30.9.2008, σ. 13.